QSDyî bi operasyonêkê taybetî dest na zaf çeke û cebilxaneyan ser. Merkezê Çapemenîya QSDyî derheqê babete de nê zanayîşî pare kerdî:
"Yewînanê ma yê Antî-Terorî taqibkerdişêkê dergî ra dima vera komanê ke hucreyê nimiteyî yê DAÎŞî yê û bi bazirganîye bi hawayêkê îlegalî hacetê lojîstîkî, çekî û cebilxaneyî peyda kerdêne operasyonêko hîra kerd. Hêzanê ma, xetê lojîstîkî û cebilxaneyê DAÎŞî û endamê na tora bazirganîye kerdî hedef ke cerganê înan hêrişê xo yê terorî yê vera şarî xebitnayêne û netîce de na tore ameye berterefkerdene. Gelek kesê ke tesbît bi ke tewrê nê kar û baran bîyî û hûmarêka cergan zî ameyî tepiştene. Qasê mîqdaranê zêdeyan çek, cebilxane, hacetê têkilîye û dokumenterê rêxistine ameyî destvistene.''
Bi operasyonê serkewteyî verê zaf hêrişan ke koma cergan amade kerdêne ke bikê ame girewene."
